CELEX: 62006CA0220
Language: hu
Date: 2007-12-18 00:00:00
Title: C-220/06. sz. ügy: A Bíróság (első tanács) 2006. december 18-i ítélete (Audiencia Nacional, Sala de lo Contencioso-Administrativo – Spanyolország előzetes döntéshozatal iránti kérelme) – Asociación Profesional de Empresas de Reparto y Manipulado de Correspondencia kontra Administración General del Estado (Közbeszerzések – A postai szolgáltatások liberalizációja – 92/50/EGK irányelv és 97/67/EK irányelv – EK 43. cikk, EK 49. cikk és EK 86. cikk – Nemzeti jogszabály, amely a közigazgatási szervek számára lehetővé teszi, hogy a közbeszerzési szerződések odaítélésére vonatkozó szabályok mellőzésével egy állami tulajdonban álló társasággal, azaz az érintett tagállam egyetemes postai szolgáltatójával, a fenntartott és a nem fenntartott postai szolgáltatások nyújtására vonatkozó megállapodásokat kössön)

23.2.2008   
            
            
               HU
            
            
               Az Európai Unió Hivatalos Lapja
            
            
               C 51/15
            
         A Bíróság (első tanács) 2006. december 18-i ítélete (Audiencia Nacional, Sala de lo Contencioso-Administrativo – Spanyolország előzetes döntéshozatal iránti kérelme) – Asociación Profesional de Empresas de Reparto y Manipulado de Correspondencia kontra Administración General del Estado
   (C-220/06. sz. ügy) (1)
   
   (Közbeszerzések - A postai szolgáltatások liberalizációja - 92/50/EGK irányelv és 97/67/EK irányelv - EK 43. cikk, EK 49. cikk és EK 86. cikk - Nemzeti jogszabály, amely a közigazgatási szervek számára lehetővé teszi, hogy a közbeszerzési szerződések odaítélésére vonatkozó szabályok mellőzésével egy állami tulajdonban álló társasággal, azaz az érintett tagállam egyetemes postai szolgáltatójával, a fenntartott és a nem fenntartott postai szolgáltatások nyújtására vonatkozó megállapodásokat kössön)
   (2008/C 51/25)
   Az eljárás nyelve: spanyol
   A kérdést előterjesztő bíróság
   Audiencia Nacional, Sala de lo Contencioso-Administrativo – Spanyolország
   Az alapeljárás felei
   
      Felperes: Asociación Profesional de Empresas de Reparto y Manipulado de Correspondencia
   
      Alperes: Administración General del Estado
   Tárgy
   Előzetes döntéshozatal iránti kérelem – Audiencia Nacional, Sala de lo Contencioso-Administrativo A 2002/39/EK irányelvvel (HL L 176., 21. o. magyar nyelvű különkiadás 6. fejezet 4. kötet 316. o.) módosított, a közösségi postai szolgáltatások belső piacának fejlesztésére és a szolgáltatás minőségének javítására vonatkozó közös szabályokról szóló, 1997. december 15-i 97/67/EK európai parlamenti és tanácsi irányelv (HL L 15., 1998.1.21., 14. o., magyar nyelvű különkiadás 6. fejezet 3. kötet 71. o.) értelmezése – Különösen postai szolgáltatások nyújtására, a nem az egyetemes szolgáltatók részére fenntartott szolgáltatásokat is beleértve, irányuló szerződés megkötése a közbeszerzésre vonatkozó szabályok mellőzésével egy közigazgatási szerv és egy állami tőkével rendelkező társaság között.
   Rendelkező rész
   
               1)
            
            
               A közösségi jogot úgy kell értelmezni, hogy azzal nem ellentétes valamely tagállam olyan jogszabálya, amely a közigazgatási szervek számára lehetővé teszi, hogy a közbeszerzési szerződések odaítélésére vonatkozó szabályok mellőzésével a közösségi postai szolgáltatások belső piacának fejlesztésére és a szolgáltatás minőségének javítására vonatkozó közös szabályokról szóló, 1997. december 15-i 97/67/EK európai parlamenti és tanácsi irányelv értelmében fenntartott postai szolgáltatások nyújtásával bízzanak meg egy olyan nyilvánosan működő részvénytársaságot, amelynek a tőkéje teljes egészében állami tulajdonban van, és amely ebben az államban az egyetemes postai szolgáltató.
            
         
               2)
            
            
               A 2001. szeptember 13-i 2001/78/EK bizottsági irányelvvel módosított, a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 1992. június 18-i 92/50/EGK tanácsi irányelvet úgy kell értelmezni, hogy azzal ellentétes az olyan tagállami jogszabály, amely lehetővé teszi, hogy a közigazgatási szervek a közbeszerzési szerződések odaítélésére vonatkozó szabályok mellőzésével, a 97/67 irányelv értelmében nem fenntartott postai szolgáltatások nyújtásával egy olyan nyilvánosan működő részvénytársaságot bízzanak meg, amelynek tőkéje teljes egészében az állam tulajdonában van, és amely ebben az államban az egyetemes postai szolgáltató, amennyiben azok a megállapodások, amelyekre ez a jogszabály vonatkozik
               
                           —
                        
                        
                           elérik a 2001/78 irányelvvel módosított 92/50 irányelv 7. cikkének (1) bekezdésében meghatározott releváns értékhatárt és
                        
                     
                           —
                        
                        
                           ezen irányelv 1. cikk a) pontja értelmében írásbeli, visszterhes szerződésnek minősülnek.
                        
                     aminek vizsgálata a kérdést előterjesztő bíróság feladata.
            
         
               3)
            
            
               Az EK 43., az EK 49. és az EK 86. cikket valamint az egyenlő bánásmód elvét, az állampolgárság alapján való hátrányos megkülönböztetés tilalmát és az átláthatóság elvét úgy kell értelmezni, hogy azokkal ellentétes az olyan tagállami jogszabály, amely lehetővé teszi, hogy a közigazgatási szervek a közbeszerzési szerződések odaítélésére vonatkozó szabályok mellőzésével, a 97/67 irányelv értelmében nem fenntartott postai szolgáltatások nyújtásával egy olyan nyilvánosan működő részvénytársaságot bízzanak meg, amelynek tőkéje teljes egészében az állam tulajdonában van, és amely ebben az államban az egyetemes postai szolgáltató, amennyiben azok a megállapodások, amelyekre ez a jogszabály vonatkozik
               
                           —
                        
                        
                           nem érik el 2001/78 irányelvvel módosított 92/50 irányelv 7. cikke (1) pontjában meghatározott releváns értékhatárt és
                        
                     
                           —
                        
                        
                           valójában nem minősülnek egyoldalú közigazgatási aktusnak, amely csak az egyetemes postai szolgáltató terhére ír elő kötelezettségeket, amelyek érzékelhetően eltérnek e társaság kereskedelmi ajánlatának szokásos feltételeitől,
                        
                     amit a kérdést előterjesztő bíróságnak kell megvizsgálni.
            
         
      (1)  HL C 178., 2006.7.29.